**Дом здравља ''Др Ђорђе Лазић'' Сомбор**

**Мирна бр. 3, Сомбор**

**брoj: 576/2018-2**

На основу одлуке директорке број 576/2018-1, чланa 7 Посебног колективног уговора за здравствене установе чији је оснивач Република Србија, аутономна покрајина и јединица локалне самоуправе ( ''Сл. гласник РС'' бр. 1 од 06.01.2015. године ) и члана 9, 10 и 11 Колективног уговора Дома здравља ''Др Ђорђе Лазић'' Сомбор бр. 09/2015 од 07.04.2016. године и Споразума о продужењу рока важења Колективног уговора Дома здравља „Др Ђорђе Лазић“ Сомбор број 022-35/2018-II, расписује се:

**ОГЛАС**

**за пријем у радни однос**

Оглашава се пријем у радни однос на **ОДРЕЂЕНО ВРЕМЕ, на период од дванаест (12) месеци**, **са пуним радним временом,** за следећа радна места:

* **ДОКТОРА МЕДИЦИНЕ** – 1 извршилац, на одређено време са пуним радним временом, на период од дванаест (12) месеци, у Служби опште медицине са центром за превентивне услуге – Одељење опште медицине насељених места, амбуланта СТАПАР;
* **ДОКТОРА МЕДИЦИНЕ** – 1 извршилац, на одређено време са пуним радним временом, на период од дванаест (12) месеци, у Служби опште медицине са центром за превентивне услуге – Одељење опште медицине насељених места, амбуланта СТАНИШИЋ;
* **ДОКТОРА МЕДИЦИНЕ** – 1 извршилац, на одређено време са пуним радним временом, на период од дванаест (12) месеци, у Служби за хитну медицинску помоћ.

**УСЛОВИ ЗА ЗАСНИВАЊЕ РАДНОГ ОДНОСА:** Поред општих услова за заснивање радног односа прописаних Законом о раду ( ''Сл. гласник РС'' број 24/2005, 61/2005, 54/2009, 32/2013 и 75/2014, 13/2017 одлука УС и 113/2017 ), кандидат мора да испуњава и услове утврђене Правилником о организацији и систематизацији послова Дома здравља ''Др Ђорђе Лазић'' Сомбор бр. 193/2017-2 од 28.12.2017. године.

**УСЛОВИ:**

**1.** завршен медицински факултет, VII/ 1 степен стручне спреме

**2.**  положен стручни испит

**3.** лиценцa за рад или решењe о издавању лиценце или решењe о постојању услова за издавање лиценце или решење о упису у именик Лекарске Коморе Србије

**ОПИС ПОСЛА:**

**Доктор опште медицине у** **Служби опште медицине са центром за превентивне услуге – Одељење опште медицине насељених места:** Обавља све видове опште лекарског рада. Пружа медицинску помоћ и лечење, како у амбуланти, тако и у стану болесника. Пружа медицинску помоћ и одраслом становништву и деци. Обавља превентивни рад, куративни рад, мале хируршке интервенције, пружа хитну медицинску помоћ, рад на терену и здравствено-просветни рад. Обавља потребне административне послове као што су: испуњава упутнице за дијагностичке поступке и специјалистичке прегледе, упут у болницу и упут за лекарску и инвалидску комисију, а води и здравствени картон по прописима и евиденцију пријава о заразним болестима по закону. Врши надзор над радом медицинских сестара и по потреби даје инструкције. За свој рад непосредно одговара шефу амбуланте. Ради и све послове по налогу непосредног руководиоца.

**Доктор опште медицине у Служби за хитну медицинску помоћ:** Пружа хитну медицинску помоћ непосредно у стану пацијента, на терену а исто тако и у амбуланти службе СХМП. За свој рад непосредно одговоран је шефу смене. Ради и све послове по налогу непосредног руководиоца

**Кандидати су дужни да, уз пријаву на оглас, доставе следећу документацију:**

1. оверену фотокопију дипломе
2. оверену фотокопију уверења о положеном стручном испиту
3. оверену фотокопију лиценце за рад или оверену фотокопију решења о издавању лиценце или оверену фотокопију решења о постојању услова за издавање лиценце или оверену фотокопију решења о упису у именик Лекарске Коморе Србије
4. уверење да против кандидата није покренут кривични поступак, односно истрага ( уверење основног суда ), не старије од 6 месеци од дана објављивања огласа
5. очитану личну карту
6. уверење о држављанству или оверена фотокопија, не старије од 6 месеци од дана објављивања огласа
7. извод из матичне књиге рођених или оверена фотокопија
8. извод из матичне књиге венчаних или оверену фотокопију ( уколико су сва претходна документа издата на девојачко презиме ), не старије од 6 месеци од дана објављивања огласа

..........................................................................................................................................................................

Приликом заснивања радног односа изабрани кандидати су дужни да доставе лекарско уверење као доказ о здравственој способности за послове за које се заснива радни однос.

Ако два или више кандидата испуњавају услове за заснивање радног односа, предност по основу радног искуства може имати онај кандидат који је радно искуство стекао радом у Дому здравља ''Др Ђорђе Лазић'' Сомбор или кандидат који је доставио мишљење непосредног руководиоца ( претпостављеног ) о раду кандидата –препоруку.

**РОК** за подношење пријава је 8 дана од дана објављивања огласа на интернет страници Министарства здравља, на огласној табли Националне службе за запошљавање – Филијала Сомбор и интернет страници Дома здравља ''Др Ђорђе Лазић'' Сомбор

Пријаве доставити у затвореној коверти са назнаком :

1. **пријава за заснивање радног односа – доктор медицине –** Служба опште медицине са центром за превентивне услуге – Одељење опште медицине насељених места, амбуланта СТАПАР;
2. **пријава за заснивање радног односа – доктор медицине –** Служба опште медицине са центром за превентивне услуге – Одељење опште медицине насељених места, амбуланта СТАНИШИЋ;
3. **пријава за заснивање радног односа – доктор медицине –** Служба хитне медицинске помоћи.

**на адресу Дом здравља ''Др Ђорђе Лазић'' Сомбор, Мирна бр. 3, лично или путем поште.**

Неблаговремене и непотпуне пријаве се неће узети у разматрање.

Одлуку о пријему донеће директор Дома здравља ''Др Ђорђе Лазић'' Сомбор, у року од 15 дана од дана истека рока за подношење пријава и биће достављена свим кандидатима.

30.10.2018. године, Сомбор

Директор Дома здравља

др Емеше Ури